ປ. ໂອບາມາ ປ້ອງກັນ ການປະຕິຮູບ ເລື່ອງຄົນເຂົ້າເມືອງ ຂອງທ່ານ
ປະທານາທິບໍດີ ສະຫະລັດ ທ່ານ ໂອບາມາ ກ່າວປ້ອງກັນ ການເອົາບາດກ້າວ ຝ່າຍບໍລິຫານ ເພື່ອປະຕິຮູບ ລະບຽບຄົນເຂົ້າເມືອງ.
ປະທານາທິບໍດີ ສະຫະລັດ ທ່ານ Barack Obama ກ່າວວ່າ ການເອົາບາດກ້າວຝ່າຍບໍລິຫານຂອງທ່ານກ່ຽວກັບເລື່ອງຄົນ ເຂົ້າເມືອງ ແມ່ນຈະຫັນຊັບພະຍາກອນຕ່າງໆໃນດ້ານການປະ ຕິບັດກົດໝາຍ ໄປໃສ່ “ຜູ້ກະທຳຜິດ ບໍ່ແມ່ນ ບັນດາຄອບຄົວ ອາຊະຍາກອນ ບໍ່ແມ່ນພວກລູກເຕົ້າ ” ປະທານາທິບໍດີ ກ່າວໃນຄຳປາໄສປະຈຳສັບປະດາຂອງທ່ານ ໃນວັນເສົາມື້ນີ້ວ່າ ແຜນການຄົນເຂົ້າເມືອງຂອງທ່ານ ຈະ “ນຳ ເອົາບັນດາຄົນເຂົ້າເມືອງທີ່ບໍ່ມີເອກກະສານນັ້ນ ອອກມາຈາກ ເງົາມືດ ເພື່ອໃຫ້ເຂົ້າເຈົ້າສາມາດ ປະຕິບັດຕາມຕົວບົດກົດ ໝາຍ ຈ່າຍພາສີເຕັມໃນພາກສ່ວນຂອງເຂົາເຈົ້າ ຜ່ານການກວດປະຫວັດ ຄວາມຜິດເບຶ້ອງ ຫລັງ ແລະປະຕິບັດໃຫ້ຖືກຕ້ອງຕາມກົດໝາຍ ” ປະທານາທິບໍດີ Obama ກ່າວຕໍ່ຝຸງຊົນ ທີ່ເຕົ້າໂຮມຢູ່ນະຄອນ Las Vegas ໃນວັນສຸກ ວານນີ້ວ່າ ທ່ານໄດ້ຖືກບັງຄັບໃຫ້ເອົາບາດກ້າວນີ້ ເພາະວ່າ ບັນດາຜູ້ແທນສະພາຕໍ່າ ບໍ່ ຍອມລົງຄະແນນສຽງກ່ຽວກັບຮ່າງກົດໝາຍທີ່ສະພາສູງໄດ້ຮັບ ຜ່ານໄປແລ້ວນັ້ນ ທ່ານ Obama ກ່າວວ່າ “ສິ່ງດຽວທີ່ຍັງກີດກັ້ນທາງ ລະຫວ່າງ ຮ່າງກົດໝາຍ ຂອງທັງສອງ ພັກ ແລະໂຕະຂອງຂ້າພະເຈົ້າ ເພື່ອໃຫ້ຂ້າພະເຈົ້າ ໄດ້ເຊັນຮ່າງກົດໝາຍນັ້ນ ສິ່ງດຽວທີ່ໄດ້ ກີດກັ້ນຂວາງທາງ ກໍມີແຕ່ພຽງວ່າ ລົງຄະແນນສຽງ “ເຫັນພ້ອມ” ຫລື “ບໍ່” ຢູ່ໃນສະພາຕ່ຳ ພຽງແຕ່ການລົງຄະແນນສຽງເຫັນພ້ອມ ຫລືບໍ່ເທົ່ານັ້ນ ຖ້າຫາກເຂົາເຈົ້າອະນຸຍາດໃຫ້ມີການລົງຄະແນນສຽງ ຕໍ່ຮ່າງກົດ ໝາຍດັ່ງກ່າວມັນອາດຈະ ຜ່ານ ຂ້າພະເຈົ້າກໍຈະໄດ້ເຊັນມັນໄປແລ້ວ ມັນອາດ ກາຍເປັນກົດໝາຍໄປແລ້ວໃນປັດ ຈຸບັນນີ້ ” ປະທານາທິບໍດີ Obama ໄດ້ເຊັນດຳລັດຝ່າຍບໍລິຫານສອງສະບັບ ໃນວັນສຸກ ວານນີ້ ທີ່ຈະເລີ້ມຂັ້ນຕອນການອອກໃບອະນຸຍາດໃຫ້ເຮັດວຽກຊົ່ວຄາວ ແລະ ຍົກເລີກການ ຂົ່ມຂູ່ທີ່ຈະເນລະເທດ ພວກຄົນເຂົ້າເມືອງເກືອບຫ້າລ້ານຄົນ ທີ່ບໍ່ ມີເອກກະສານ ປະທານສະພາຕໍ່າສະຫະລັດ ທ່ານ John Boehner ກ່າວໃນຕອນເຊົ້າວັນສຸກວານນີ້ວ່າ ປະທານາທິບໍດີ Obama “ກຳລັງທຳລາຍ ການເປັນປະທານາທິບໍດີ ຂອງທ່ານ” ໂດຍ ການເອົາບາດກ້າວ ຝ່າຍບໍລິຫານ ກ່ຽວກັບເລື່ອງຄົນເຂົ້າເມືອງ ທີ່ບໍ່ຜ່ານສະພາ ທ່ານ Boehner ໄດ້ໃຫ້ຄຳໝັ້ນສັນຍາວ່າ ສະມາຊິກສະພາຕ່ຳ ພັກຣີພັບບລິກັນ ຈະ “ບໍ່ຢືນເ ບິ່ງເສີຍໆ” ແລະຈະຕໍ່ສູ້ການເອົາບາດກ້າວຕາມລຳ ພັ່ງດັ່ງກ່າວ